Foto: Reuters AQSh prezidentligi uchun Respublikachilar partiyasi nomzodi Donald Tramp Amerikadagi aksariyat OAVlarini unga nisbatan noxolislikda aybladi. «O‘ylashimcha, men haqimda e’lon qilinayotgan ma’lumotlarning 93 foizi salbiy mazmunga ega. Garchi, u aslida ijobiy xabar bo‘lsa ham salbiy ruhda yoritilmoqda», — degan Tramp Fox News telekanaliga bergan intervyusida. Siyosatchining so‘zlariga ko‘ra, u avvaldan omma ko‘z o‘ngidagi inson bo‘lganiga qaramay, bunday holatni qabul qila olmayapti. «Endi esa, sen nima qilsang ham hech biri biron ahamiyatga ega bo‘lmayapti», — deb uqdirgan respublikachilar nomzodi. Tadbirkor, 2005 yilgi, teleboshlovchi Bill Bush bilan muloqotida ayollar xususida aytgan so‘zlari eshitilgan videoyozuvlarni «noqonuniy» deb atagan. Tramp The Washington Post gazetasi ushbu videoni e’lon qilganidan so‘ng, mamlakat ayollaridan videomurojaat orqali kechirim so‘ragan edi.